Ok, la meg spørre dere om noe.
Hvem vinner pengene? Vis meg!
Nå starter moroa. Hvem er det som får bingo?
Ok, la oss sette i gang.
Første kule... Her står det:
I-17, dans i kahytten!
Hvor mange har lyst til det?
Ok.
Og her kommer G-58,
bare ikke gråte.
Dette blir B-4,
spill på lire.
B-4,
spill på lire.
Jeg er på plass.
Ser henne.
Hun er på vei mot smuget.
Er hun der?
Ja, hun er her.
- Og King sitter fortsatt der inne? - Det gjør han.
Som et lite lam.
Jeg vil ha fjernet begge, Cobb. Forstått?
Jeg holder øye, venter og rapporterer tilbake, Burke.
Den neste kan være lykkekula di.
Det blir G-56,
var hun en heks?
G-56, var hun en heks?
N-41.
Ok.
Neste kule...
Uheldig for én, men jeg syns den var pen.
G-46, ta en kjeks.
Ja, de har visst mange der borte.
N-4-1...
N-41, ikke vær sen.
N-41.
Hei, Ray King.
Anais.
Sett deg ned.
Har du en jobb til meg?
Ja. Her, nå skal jeg...
Dette er...
Gino og Edith Sanchez og sønnen Alberto.
De kom til USA fra El Salvador.
Alberto må være 13 nå. Han er fem på bildet.
Jeg dreper ikke barn.
- Hva? - Skru opp høreapparatet.
Jeg tar voksne.
- Jeg dreper ikke barn. - Nei, de forsvant.
Jeg ble hyret for å finne dem av faren hennes.
Jeg trenger din hjelp.
Du er den eneste som kan gjøre det.
Jeg er delvis pensjonert nå, og tar bare saker som betyr noe for meg.
Hva er det du trenger, King?
Anais...
Vet du hva ervervet savantsyndrom er?
Nei.
Men jeg vet at det er menn utenfor,
slike som sover på flyplasser i Afrika og Midtøsten.
De fulgte ikke etter meg.
De er ute etter meg. Stikk når de kommer.
Faen ta.
Faen!
Visedirektør Medinas kontor.
Enheten for økonomisk kriminalitet
- Direktør Medina, LA-politiet til deg. - Ok. Stoler?
Ja, to Herman Millers og en Steelcase.
Takk.
Marybeth Medina.
Ja.
Hva sa du?
Beskriv ham, er du snill.
Nei.
Jeg forstår.
Sa han ikke hva han jobbet med?
Nei. Jeg vet han tok oppdrag som privatdetektiv, men vi mistet kontakten.
Ingen pengeproblemer?
Nei.
Denne veien.
Raymond King.
Han var visedirektør for FinCEN.
Sjefen min.
De fant ikke noe på ham. Ingen lommebok.
Han kan ha hatt det. Det tok tid før vi kom til stedet.
Ting har en tendens til å forsvinne.
- Hvordan kom du på å ringe meg? - Mobilen hans.
Du var kontakten hans i nødstilfeller.
Hvorfor spurte du om han hadde pengeproblemer?
FINN REGNSKAPSFØREREN
Hva er forskjellen på "pent uformelt" og "pent jobbantrekk"?
Begge betyr at du må la cargoshortsen og flippfloppene bli hjemme.
Jeg har hverken cargoshorts eller flippflopper.
Kan vi diskutere forretninger nå? Eller trenger du flere førstedate-tips?
Kjør.
Inagawa-kai vil at du skal revidere en bank før de tar kontroll.
- Tanker? - Du vil stikke deg ut i Tokyo.
- Men... - Yakuzaen betaler alltid i tide.
- Neste. - Señor Obregon vil vite...
om vi vil ha kontantbetaling eller kunst.
- Hva har han? - En Rivera han sa du beundret.
- Hvor mye skylder han? - 2,4 millioner.
- Riveraen, så klart. - Tungt sukk.
- Hva er resten av fordringene? - 1,35 millioner.
Fordel det på kontoene i New Zealand og Frankrike, og i Harbors fond.
Under hvilket navn? Gauss, Babbage eller Carroll?
Nash. Var det noe mer?
Ikke ta den svarte dressen.
Da ligner du en begravelsesagent.
Velkommen til den 13. årlige Boise romantikkfestival.
Alle dere er her av én grunn.
For å bli kjent,
møte den rette og finne kjærligheten.
Og forresten,
ikke glem å hente en gratis romantikkfestival-T-skjorte.
Til en verdi av 25 dollar.
Siden det er første gang for de fleste, la oss repetere.
Dere svarte på en rekke spørsmål om deres behov, håp og ønsker.
Så brukte vi vår egenutviklede algoritme til å finne de ti beste matchene.
Den samme algoritmen har i tolv tidligere festivaler resultert i
53 ekteskap!
Applaus for det!
Visst pokker!
Dere har fått tilsendt ID-numre og bilder rangert etter mulig kobling.
Det er ikke lov å søke på nettet!
Dere får fem minutter hver per date, og ubegrenset tid senere på dagen.
Og damer...
Dette er ikke en konkurranse.
Det er nok av tid til å komme sist til din første date.
Ta det rolig.
Ok. Start. Kom igjen. Gå og møt den rette!
- Lykke til! - Ja.
- Hei. - God dag.
Jeg heter Ann Renee,
og jeg bare elsker regnskapsførere.
- Oi. For et sammentreff. - Ja.
Tror du på kjærlighet ved første blikk?
At det er noen vi er ment å være sammen med?
En sjelevenn?
Nei, det er en absurd, barnslig tanke. Sånt skjer ikke i virkeligheten.
Har du knekt algoritmen vår?
Jeg samlet data fra de store datingappene og matchet spørsmålene med deres.
Så bygget jeg min egen algoritme.
Om det finnes noe slikt som kjærlighet,
eller om det bare er en nevrokjemisk prosess i hjernen, kan diskuteres.
Ha en fin dag.
Jeg analyserte dataklyngene for å finne ord som mest sannsynlig fører til dater.
Kvinner vil ha forpliktelse og stabilitet,
men sveiper det på farlig og spennende.
Sexy slemme gutter.
Hei.
Hvordan går det?
Veldig bra.
- Lori. - Ja. Lori.
- Er det et kallenavn eller forkortelse? - Nei, det er bare Lori.
Jeg ga spørsmålene numeriske verdier ved å tokenisere dem
i en innebyggingsmatrise og laget en model
som forutsier de mest effektive svarene. Som jeg har gitt dere. Uten å lyve.
Min forrige kjæreste spilte golf med vennene sine hver helg.
Er du mye med vennene dine?
Nei, ikke i det hele tatt.
Jeg har ingen venner.
Ingen venner.
Kjæledyr?
Jeg fant ut at villedende profilbilder er det folk klager mest på.
Kvinner lyver om vekt og alder, menn om høyde og alder,
så jeg justerte bildet og smilet mitt deretter.
Herregud!
- Jeg elsker camping. - Jeg også.
- Jeg så en campingvogn på et av bildene. - Ja, det er hjemmet mitt.
- Det er der jeg bor. - Permanent?
Tja. Så lenge jeg lever. Ingen av oss bor noe sted permanent.
Dette er bare et skall. Kroppen blir til slutt et lik.
Og fordelen ved det
er at du slipper å endre selvangivelsen for uavskrevet verdifall,
noe som, som du sikkert vet, betyr en hel del.
Ikke bare har det den utilsiktede fordelen,
men det beste er at du slipper å endre selvangivelsen for uavskrevet verdifall.
Og jeg skal si deg dette, selv om det er en slags forretningshemmelighet,
men ikke en beskyttet en. Det beste er
at du slipper å endre selvangivelsen for uavskrevet verdifall.
Ok. La oss ta noe annet. Barn?
Er du 44 år?
45.
Tja, alt er vel mulig.
Herregud!
Matematisk, mener jeg.
- Har du trikset med systemet? - Jeg optimerte profilen min.
- Hele veggen var dekket fra gulv til tak. - Ja, det sykeste jeg har sett.
Kart, Post-it-lapper, syke bilder.
Som tatt ut av et sånt "La oss fange en pervo"-programmene.
Han lå ikke på latsiden, hva?
- Hva har dere gjort med sakene hans? - Vi har ikke kastet det.
Kunne ikke leie det ut slik. Alle de skrekkelige bildene hans.
- Hvor lenge hadde han bodd her? - To måneder. Leia forfalt i går.
Harbor NEVROVITENSKAP Dr. Harris Miller
Hvor mye var husleia?
Harbor akademi for nevrovitenskap
Harbor nevroakademi.
Dette er visedirektør Medina fra Finansdepartementet.
Har dere en ansatt ved navn Christian Wolff?
- Nei. Beklager. - Ok.
Hva med en Carl Gauss?
Eller Charles Babbage? Lewis Carroll? Lou, kanskje?
Dette er Harbor akademi for nevrovitenskap.
Ja, jeg er klar over det.
Har dere noen ansatte, kvinnelige kanskje, med britisk aksent?
Hva gjelder dette?
En tidligere student med far i militæret.
Studentjournalene er hemmelige. Jeg er kveldsresepsjonisten.
Ring heller tilbake i morgen.
Jeg må snakke med regnskapsførerens kontakt.
Jeg vet at hun hører dette, og han hører på henne.
Unnskyld?
Jeg heter Marybeth Medina. Jeg står nå og ser
på en haug med drapsbilder, kart over Mellom-Amerika,
Mexico, pizzakvitteringer og...
Jeg er ganske sikker på at dette er et bilde av sjefen hennes.
Jeg trenger hans hjelp.
- Nå legger jeg på. - Vent.
POSISJON FUNNET
Ray King har blitt drept.
Nå skal vi se...
Ti, åtte. Jeg gir deg sju.
Sju per halvkilo? Det er jo sushikvalitet.
- Tull. - Burke, det er sushikvalitet.
Den er skadet, er mager. Det er ikke sushikvalitet.
Det er opp til deg.
- Dickie? - Inne.
Han gir deg oppgjør som alltid. Kom igjen, Tony!
Sett deg.
Ok.
Fire proffe...
klarte ikke å ta én kvinne.
Hvordan er det mulig?
Teknisk sett to.
- To gikk etter King, to etter henne. - Tre.
Inkludert deg.
Jeg hadde ikke fri sikt.
Skjønte hun at det var henne vi var ute etter, og ikke King?
- Aldri. - Hvorfor ikke?
- Vi er fortsatt i live. - Der sa du det.
Hvis hun ville drepe deg, hadde hun gjort det. Slapp av, sjef.
- Hun husker deg ikke. - Ikke ennå.
Hva faen mener du med det?
Hun dukket opp for et par år siden.
De tre mennene jeg forhandlet med, hadde irritert feil folk.
Her er hvordan vi lykkes:
Dine skip, mine båter,
20 mil til havs.
Vi unngår havna i Los Angeles og bare...
Og hun kjente deg ikke igjen?
Nei.
Men en dag vil hun huske hvem jeg er, og hva jeg gjorde.
Og da går alt til helvete.
Du flyr til Fort Worth i kveld.
Ikke flere Ray Kings. Ikke flere privatdetektiver.
Jeg vil ikke gå ut av dusjen en dag...
og se en menneskelig motorsag stå og vente på meg.
Greit.
Jeg hostet høyt to ganger.
Nei, ikke gjør det.
Du er Christian Wolff.
Du er Marybeth Medina.
Gjør jeg deg nervøs?
Du er en rømt fange. Opplært av mafiaens regnskapsførere.
Klientene dine er narkotikakarteller,
hvitvaskere og krigsherrer fra tredje verden.
Betyr det ja?
Jeg så en video av deg drepe menn i Brooklyn.
Jeg var i Chicago for åtte år siden.
Med Ray.
Living Robotics.
Jeg så alle likene, hørte messingen.
- "Solomo Grundag, født på en mandag..." - Hva kan jeg gjøre for deg, Ms. Medina?
Liker du gåter, mr. Wolff?
Jeg vet ikke om dette er én sak eller ti.
Jeg vet at Ray nesten var blakk.
Jeg fant det bildet mellom seteputen
på vertshuset Ray var den kvelden han ble drept.
Tre menn ble også skutt og drept
inne på vertshuset, én ble truffet av en bil utenfor.
Alle tidligere chilenske spesialsoldater fra Lautaro-brigaden.
- Kunne Ray ha gjort det? - Nei.
Dimitry Yoshenko fikk halsen kuttet på et hotell i Moskva.
Moshe Yeutz, bilbombe i Jerusalem. Vi har ikke identifisert resten.
Armando Reyes, Mexico by.
Ozan Unal, Istanbul.
Santino Sanvieri, Napoli.
- Må ha vært litt av et fall. - Fallet drepte ham ikke.
Det var bråstoppen.
Det var en spøk.
Hvorfor hjelper du meg?
Fordi du ba om det.
Ok, så vi har fire døde leiesoldater på likhuset...
Drap.
Selvangivelser.
Kart over Mexico, togtabeller.
Pizza.
Fisk.
Familiebilde.
Og en vraket Toyota.
Hvordan henger alt dette sammen?
Hva gjør du?
Venter.
- På hva? - På at du skal bli ferdig.
- Ferdig med hva da? - Jeg vet ikke.
Hva det enn er du holder på med.
Sånn at du kan...
Gjøre det jeg må gjøre.
Du bør kanskje oppsøke legehjelp for snorkeproblemet.
Kaffe?
Jeg snorker ikke, så...
Ingenting er der det var.
De fleste hjerner
vil ubevisst forsøke å ordne tvetydige visuelle data i et kjent mønster.
Men det er ikke det mønsteret vi ser etter her.
Ok.
- Hvilket mønster ser vi etter? - Sannsynligheten for å overleve.
De startet...
...her i Mellom-Amerika.
Ok. Hvordan vet vi det?
Tatoveringen hans, Barrio 18.
Izalco-fengselet i El Salvador. De er i krig med MS-13.
Da de nådde Mexico, tok de dette toget.
Nei, det er et godstog, ikke et passasjertog.
Det er Dødstoget. Familier sitter på taket.
For å unngå immigrasjonskontroller.
Fra Mexico by har de dratt til et av tre områder hvor man kan reise inn i Texas.
El Paso, Del Rio eller McAllen.
De krysset Rio Grande til McAllen.
Hvorfor McAllen?
Vann er tungt. Du trenger 7,5 liter om dagen for å overleve i ørkenen.
Det er 15-20 kg på hver som ikke må bære en femåring.
Der er sønnen fem. På dette bildet ser han ut til å være rundt 13.
Edith kom til Los Angeles og tok jobb på Sudio's Pizza.
- Vent litt. Edith...? - Edith Sanchez.
Du kan ikke vite at kvinnen på bildet
er den samme Edith Sanchez som på disse selvangivelsene.
Jo. Hun førte opp ett forsørget barn.
I to år oppga hun en inntekt på ca. 15 000 dollar.
- Det tredje året 60 250 dollar. - Firedobbelt så mye på ett år.
Og hun krysset av for "gift", men leverte separat.
Hadde hun sendt inn felles, kunne hun fått fradrag for utgifter.
Firedobbelt det tredje året.
Krysser av "gift", leverer separat, har barn, men ikke barnepass.
En liste over Rays kunder viser seks navn, bare ett latinsk etternavn:
Emiliano "Emi" Gonzalez fra Fort Worth i Texas.
Så hvis Emi var Ediths far...
- hvorfor ba hun ikke ham om hjelp? - Aner ikke.
Har du noen kontakter i skatteetaten?
Hold øye med lasterampen.
- Trenger du virkelig dørvakt? - Du er ikke mye i Los Angeles, hva?
Jeg digger ikke å bli slått ned og ranet.
Nei, jeg husker ingen Edith. Beklager.
Jeanette, hva har du?
Ser flott ut. Takk.
Hvorfor skulle ikke en ansatt benytte seg av alle fradragene hun er berettiget til?
Fordi hun er dum? Fordi hun ikke ser ut som deg?
Ingen av delene.
Jeg ser ikke på folk som lovlige eller ulovlige. Jeg gir dem en sjanse.
Var det noe mer?
- Nei. Takk for din tid. - Bare hyggelig.
To tredjedeler av virksomheten din er takeaway. Stemmer det?
Så dere har fått tak i skattepapirene mine, hva?
Det stemmer. To tredjedeler.
Spør om hva som helst. Kostnader, lønninger, promo...
Jeg vet hvor hver eneste slant går.
Fjorårets resultat før skatt, avskrivninger og avdrag?
42,9 millioner.
- Du oppga 41,9 millioner. - Les videre, herr Skatteekspert.
En million i veldedige bidrag til herberger for hjemløse.
Ser vi bort fra hvor amatørmessig dette er,
du kunne trukket fra mye mer på skatten,
hvilken størrelse bestilles oftest?
Stor, 90 prosent.
En stor pizza koster 17 dollar og 35 cent, altså 1 484 315 pizzaer.
Hva er poenget?
Papirkostnadene dine er 360 000 dollar, nok til bare 900 000 store pizzabokser.
Jeg får hodepine.
Betydelig færre enn de før nevnte 1 484 315 store pizzaene.
Fordi vi selger stykkevis.
Nei, umulig. Du oppgir høyere inntekt enn du faktisk har
for å skjule en annen inntektskilde. Hvilken?
Din jævla rotte! Jeg tar meg tid til å svare på de dumme spørsmålene dine,
og du er frekk nok til å anklage meg for hvitvasking?
Chris!
Å, faen!
- Du vasker penger. Hvor kommer de fra? - FBI. Hold dere unna.
Si meg hvor pengene kommer fra, eller jeg drar skulderen din ut av ledd.
- Ganske smertefullt. - Chris, det holder!
Jeg sa det jo.
Faen! Jeg selger ikke de jentene.
Jeg sverger, de ringer meg, og pengene kommer inn.
- Jeg vet hvilke motell de bruker. - Hvem er de?
- Spør en av jentene! - Hvilket motell?
- City Center.
- Hvem er kontakten din? - Vær så snill, ikke!
- Hvem er kontakten din? - Tomas!
Nå går vi.
- Ble du mistet på gulvet som barn? - Det er ikke egentlig spørsmålet.
Jeg jobber for et statlig byrå. Jeg torturerer ikke folk.
Det gjorde du ikke heller.
- Jeg er visedirektør i FinCEN. - Jeg vet det. Jeg plasserte deg der.
Deg og Ray King.
En britisk kvinne ringer og gir meg tips.
Så kriminelle, som er det du er,
gir politiet, det er meg, tips hver dag.
Du mener navn, datoer, handlinger, kontonumre, transaksjonsnumre...
- Ja, jeg gir deg tips. - Jeg er ikke som deg.
Jeg kan ikke bare bryte loven når det passer meg.
Ikke mer vold.
Vi går med det han ga oss, og jobber oss oppover.
Det er sånn det skal gjøres.
Kanskje byrået har en agent her de kan avse.
Jeg kjenner kanskje noen.
Berlin, Tyskland
Hallo.
Hei.
Hallo.
Hei, Margaret, det er...
Margaret!
Hei!
Kom igjen, for faen!
Hei, Margaret, det er Braxton.
Hei.
Hei, Margaret...
Faen. Slutt! Ok. Hallo.
Margaret, det er Braxton, jeg bare...
For helvete, da!
Helvete! Bare gjør det, for faen!
Bare gjør det!
Du bare gjør det, for faen!
Din jævla fitte.
Hei, Margaret. Det er...
Hva er du så jævlig redd for, mann?
Hva snakker du om? Det er to uker.
Det er 14...
Fjorten dager, Margaret, i livet...
I livet hans.
Vet du i det hele tatt hva han heter?
Han heter Greg.
Han er min Greg.
Han er min.
Selvfølgelig skal han sove sammen med meg.
Vil du bruke flaske?
Jeg kan gi ham flaske. Jeg gir ham en flaske.
Jeg kan bli venner med ham.
Kom igjen.
- Margaret, det er Braxton. - Ja, deg igjen.
Ja, meg igjen. Du har så rett.
Hør her, jeg...
Jeg tenkte på den siste samtalen vår, og...
Jeg har bestemt meg for
at jeg svinger innom og henter valpen på torsdag.
Ja, avvent etter åtte uker.
Du gjorde det klinkende klart. Og nå har det bare gått seks...
Men en corgi er en veldig smart hund.
Greit nok. Jeg bare...
Jeg vet ikke om jeg forstår logikken i å knytte bånd mellom en valp og moren
når den aldri får se moren igjen.
Hvorfor ikke bruke to uker på å knytte bånd mellom eieren og valpen,
for de skal jo leve sammen resten av livet.
Nei, men det er der flaskematen kommer inn i bildet.
Jeg har gjort dette i 30 år, og jeg har aldri møtt noen
som er så umoden og egoistisk...
Ok, du trenger ikke... kjefte, Margaret.
Ja. Ok.
Greit. Ser deg om to uker. Perfekt. Ha det.
Faen ta deg!
Faen ta deg, Margaret! Jævla megge!
Fortell meg om deg selv.
Hva gjør du når du ikke gjør hva det enn er du gjør?
Har du noen hobbyer?
Baker eller fisker du?
Ikke det? Du fisker ikke?
Nei?
Liker du å lese? Kanskje... drive med hagearbeid?
- Film. - Filmer?
Har du en favoritt?
Trollmannen fra Oz?
Oz?
Vil du høre en artig liten Oz-detalj?
Du vet den lille hunden, Toto?
Den het i virkeligheten Terry. Hunden Terry.
Hunden Terry tjente 125 dollar i uka på Oz.
Vet du hva de små folkene tjente? Munchkinene? 50 dollar.
Er ikke det grovt urettferdig?
Av og til tenker jeg på de små folkene.
Sett deg i deres sted.
De satt sikkert med sine små venner og så på Terry og sa:
"Den dritten. Han tjener dobbelt så mye som oss."
"Jeg husker ikke at Terry gjorde noen sang- og dansenumre."
- Hva vil du? - Braxton? Hei, det er meg, Chris.
- Broren din. - Kan du ikke høre at jeg vet det er deg?
- Tja, du høres fiendtlig ut. - Hva vil du?
- Jeg trenger din hjelp. - Ha det.
Braxton?
Faen meg utrolig!
Drittsekk!
Herregud!
Hva faen. Greit.
Sist jeg hjalp deg, kostet det meg nesten karrieren. Vet du det?
Du høres sint ut. På meg?
Ja, jeg er sint fordi år etter år er det jeg som ringer.
Det er alltid meg, aldri deg. Og nå plutselig ringer du.
Og hvorfor det? Fordi du trenger min hjelp?
Hva med å bare ringe for å ta en prat?
"Hei, hvordan går det?"
"Hvordan har du det?"
"God jul. Gratulerer med dagen." Hva med noe sånt?
- Du har jo ikke bursdag før 11. november. - Jeg vet da det!
Det er ikke poenget...
Hva vil du?
Kan du være i Los Angeles om 24 timer?
Braxton? Hallo?
Braxton?
- Vær så snill, ikke gjør meg noe. - Unnskyld, hva?
Ikke gjør meg noe.
Hva får deg til å si det? Hva har jeg gjort deg?
Har jeg gjort noe som får deg til å tro at jeg vil skade deg? Hvorfor sier du sånt?
Unnskyld.
Ja, det sier jeg òg.
Jeg prøver å ha en samtale. Du suger som samtalepartner.
Greit, vi har en språkbarriere.
Men det er da ikke helt borte det jeg snakker om.
Jeg finner ikke en kontorstol jeg liker.
Alle er så vonde å sitte på.
Det er egentlig ikke stolen.
Jeg tror kanskje det var det du sa om å plassere meg der.
Jeg føler ikke at jeg har fortjent jobben.
Du trenger mer ryggstøtte.
Costco har noen utmerkede stoler som støtter korsryggen.
Glem det.
Er broren din oppdatert på saken?
- Ja. - Når så du ham sist?
For åtte år siden i Chicago.
- Yngre eller eldre? - Jeg er to år eldre.
Han...
- Er det noe galt? - Han er ofte sint på meg uten grunn.
Det er greit.
- Han blir sikkert glad for å se deg. - Tja...
Skjønner. Jeg har også søsken.
Kanskje du bør takke ham for at han kommer for å hjelpe.
Si hvor glad du er for å se ham.
Det er bare min erfaring at folk ønsker å bli verdsatt.
Der er han.
Hei, Braxton.
Dette ser fint ut.
Hvem er du?
Marybeth Medina.
Visedirektør for Enheten for økonomisk kriminalitet.
FBI. Har du fått slag?
- Du er sint. - Vi jobber sammen.
Så uansett hvilket yrke du har, har jeg for øyeblikket null interesse.
For øyeblikket, hva?
Det er godt å høre.
Kan vi ta en prat?
Det er en stund siden sist.
- Åtte år og to måneder. - Stemmer.
- Du ser godt ut, Chris. - Det syns jeg også. Jeg...
Takk for at du kom, Braxton. Jeg er veldig glad for at du er her.
Ba hun deg si det?
Ja.
Vi går på dass.
Du... Braxton. Kan vi gå gjennom planen igjen?
Kan jeg bare få pisse?
Ok, og så snakker vi om planen.
- Er det viktig hvordan de ser ut? - Nei.
Hvor mange?
- Jeg sender dem opp. - Takk for det.
Ok...
Min tid er penger, ikke sant?
Ja, jeg har hørt det.
Jeg sender deg en faktura.
Greit.
La oss se hvor greit du syns det er når du får regninga.
Jeg har sikkert råd til det.
"Jeg har sikkert råd til det."
- Braxton... - "Braxton."
Braxton, ikke gjenta det jeg sier.
Braxton... Jeg liker ikke... Jeg ber deg pent.
- "Braxton, jeg..." - Braxton.
Gå og...
Still deg der borte, ok? Ikke vær skremmende.
La meg snakke.
Damer.
Føl dere som hjemme.
Hei.
Du må være den ville.
Så lenge dere ikke ommøblerer, er han fornøyd.
La oss bare... Ok.
La oss få dette overstått, hva?
Vær så god.
Takk, damer.
Jeg og kompisen min diskuterte nettopp et spørsmål
som dere kanskje kan hjelpe oss med.
Hva skjer nå? Dere kommer inn på et rom
og der sitter det to fyrer og venter på dere.
Hva skjer hvis ting går skeis?
Altså, det gjelder ikke oss. Vi er tamme som lam, ok?
Jeg lurer bare på hva som skjer om noen rører dere
på en måte dere ikke liker? Eller at dere ikke får lov til å gå.
Er det ikke noen dere ringer til da?
Noen som har ansvar for å dukke opp
og se til at dere har det bra. La meg være tydelig.
Jeg er ikke ute etter navn.
Men hva skal det til for å få den visse personen til å komme hit?
Han heter Tomas.
Braxton, husker du? Tomas.
Hva?
- Hva? - Nei, nei. Det går bra.
Juarez angår ikke deg.
Det er dine penger, behold dem.
Takk, damer.
Det skal mye mer til enn dette for å komme unna dem.
Ok.
Kom igjen, herr "Jeg har råd til det." Betal damen.
Jeg risikerer livet.
Seriøst?
Sånn.
Tomas er skikkelig ond.
Forstått.
Har du tenkt å skade ham?
Vil du det?
Ja, vær så snill.
Ok.
De lar oss ikke dra.
Ok.
Rom 235.
Ok.
Hva de ser ut som?
Regnskapsførere.
Ok, sjef, ha det.
Takk.
Jeg har ikke barn.
- Sorkis. - Hei, det er Marybeth. Hva har du?
Trafikkameraopptak.
Deler skjermene med deg nå.
Bare to kameravinkler i det området.
King kommer inn.
Han er inne i 45 minutter.
Tenk deg at det skytes her.
Folk strømmer ut.
Ingenting.
Skytteren kan være hvem som helst.
King går ut 90 sekunder senere.
Ringte du Emiliano Gonzalez? Fyren på Rays liste?
Ediths far.
Ja og nei.
- Hos Gonzalez. - Er Emiliano Gonzalez der?
Ja og nei.
Mr. Gonzalez meldte datteren og hennes familie savnet for sju år siden.
Hva skjedde med ham?
Karteller kidnapper migranter for løsepenger eller menneskehandel.
Og om de ikke kan få løsepenger eller selge dem?
Da skjer dette.
Gino Sanchez.
Jeg ringer tilbake.
Du har meggene mine, drittsekk.
Full åpenhet, drittsekker.
- Mariella. - Vent.
- Hun er på bakrommet og gjør seg i stand. - Mariella.
- Kom inn, da. Vi har wifi og greier. - Mariella.
Jeg slo visst hardere enn jeg trodde.
- Han er i live. - Ja. Jeg henter sakene mine.
Har dere gått fra vettet? Er vi kidnappere nå?
Det er å overdrive.
Vi bare...
- Vi anholdt ham. - For avhør.
- Vi har ikke rett til å anholde noen. - Han vet kanskje hvem som drepte Ray King.
Hva hvis politiet stopper meg og sjekker i bagasjerommet?
Hallo, Drømmeprinsen.
- Vet du hvor jeg er? - Ja.
Jeg trenger grønt lys til Victory Boulevard.
Meld inn et ran for å distrahere politiet til Marybeth er trygt hjemme igjen.
- Jøss. - Noe mer?
Jeg må vite hvem Ray King møtte.
- Ok? - Ikke dårlig.
- Ok. - Skal vi få oss litt mat, eller...?
- Taco Bell. - God idé.
HARBOR NEVROVITENSKAP JUSTINE
God morgen, gutter og jenter.
Hvem vil kjøre et brute force-angrep på hele Los Angeles?
Chris og vennen hans er med oss på nett.
De trenger hjelp til å finne og identifisere en person vi ser etter.
La oss undersøke alle trafikkog sikkerhetskameraer.
Jeg har sett på bildene sikkerhetsdepartementet sendte.
Ray går inn og kommer ut 45 minutter senere.
Vi vet ikke om han var der for å møte noen.
Kan vi ikke få Tomas til å si hvor Cobb er?
Og hvordan gjør vi det?
Du tar ut øyet hans og viser ham det,
og sier at du tar ut det andre hvis han ikke snakker.
Det funker hver gang.
Ingen vil være blind. Han ser det ene øyet og skjønner at det er alvor.
Sikker kobling er aktiv. God morgen.
Jeg har brifet gruppen. Vi leter etter personen nå.
Finner opptak fra dagen for hendelsen.
Trekker ut gatekameraer.
Min mann i sikkerhetsdepartementet har doktorgrad i informatikk.
Han kan komme inn i stort sett alle databaser.
Bare to kameraer filmet den kvelden.
Barna i Harbor er smarte, men vi kaster bort tid.
Se.
Her er de andre kameraene du lette etter.
Du kan slå på mikrofonen din nå.
Alle velger én feed og ser etter noe mistenkelig mellom kl. 20 og 22.
Lane, la oss se hovedinngangen etter skuddene.
Aidan, hva skjer i bakgrunnen?
Se etter atferd som stikker seg ut.
Gå tilbake.
Zoom inn på inngangsdøra.
Spol tilbake.
Det er personen vi ser etter.
Hun skynder seg ikke. Hun er ikke redd.
La oss finne henne før hun kom.
Sjekk alle smug og gater.
Dekk fire kvartaler rundt Vermont og 19th.
Hun skjuler ansiktet sitt.
Hun vet hvor kameraene er.
Miles, spol tilbake.
Rosa jakke tar en selfie.
Få tak i det bildet.
De kan ikke zoome inn fra den vinkelen.
De identifiserer bare kvinnen, finner passord, hacker mobilen og sender selfien.
Ok...
Tungt sukk. Kan du forklare det for "den normale", Chris?
Det er det jeg ville gjort.
Kjør ansiktsskanning for ID.
- Ja! - Ja!
Lane og Charles konkurrerer med hverandre.
Hei, Pam. La oss bli kjent.
Iowa, fødestedet til verdens første datamaskin.
La oss besøke Pam.
Aidan, postnummeret får strøm fra Midwest Power & Energy.
De går inn via strømselskapet,
hopper til en usikret printer på nett, eller en smart termostat.
Hvem er disse ungene?
Folkene mine.
Det er flere av oss enn du tror.
Skye, vi trenger passordet til Smart Home Network.
Skriv inn passord:
Passord funnet
God morgen, Iowa.
God morgen, Pam.
- La oss holde Pam på tå hev. - Dette er galt.
Lane. Få henne ut av den stolen, og la oss finne det bildet.
Miles, ha siden klar når hun kommer.
Charles, gå inn i bildebiblioteket hennes.
Vi kan ikke gjøre dette. Be henne slutte.
Chris, forklar "den normale" at vi må fullføre det vi har startet.
Rødt lys.
Aidan, din tur.
Dørklokke
Grønt lys.
Be henne slutte.
Nå kommer hun. Rødt lys.
Lane, la naboene høre TV-en.
Kjøkken Smart-TV
- Alt i smøret. - Ja, alt det smøret.
- Alt det smøret. - Og litt salt.
Be henne slutte nå.
Chris. Det holder. Slutt.
Be henne om å slutte.
Stopp dette nå!
Her er selfien hennes. Aidan, send bildet.
Du merker sødmen.
- Herlig. - Ekte iowansk.
Skye, få oss ut.
Miles, forstørr bildet.
Kjører Interpols ansiktsgjenkjenning.
NAVN UKJENT
Hun var nok den siste som snakket med Ray. Men hun vil ikke bli funnet.
Farvel, Drømmeprinsen.
MOSKVA
Hvorfor skulle Ray møte en massemorder for å finne en mor og et barn?
Hun drepte ikke alle.
Hun drepte helt sikkert ikke den
eller den der.
Hvordan vet du det?
Det er bare noe jeg tenker.
En magefølelse.
- En kvalifisert gjetning? - Ja, nemlig.
- Han kan ikke vite det. - Jeg bare...
- Det er hypotetisk. - Ja.
- Slutt å snakke. - Ok.
- Uansett... - Ikke faen.
Tilstår du ofte drap?
Jeg sa jo ikke noe. Prøvde bare å være hjelpsom, men...
- Ha det! Vi er ferdige. Jeg går. - Vent litt, Marybeth.
Tenk om noen av de på bildene som kanskje ikke er drept,
er noen svært tvilsomme typer.
Det er samme faen! Vi avgjør ikke hvem som lever og dør.
- Det gjør visst jeg. - Braxton.
Loven er det som skiller oss fra folk som ham.
Det har vært en glede og en ære. Håper vi kan jobbe sammen igjen.
Ta vare på deg selv.
Faen.
- Vi har et problem. - Er det mannen i bagasjerommet?
- Fjern ham! - Og hva skal jeg gjøre med ham?
Jeg går til statsadvokaten.
- Bra det ikke er min bil. - Det var feil å ringe deg.
Jeg gjør dette etter boka.
Slutt med å lyve eller bryte loven.
Ikke flere "tips" fra briten.
Og forsvinn herfra. Ellers blir dere arrestert.
Miss Guttierez, jeg er forvirret.
Det eneste min klient er skyldig i,
er å hjelpe en ung dame i nød.
Hvoretter han ble angrepet, slått og kidnappet.
Men i stedet for å forfølge de mennene,
maser du om denne Cobb-fyren overfor klienten min!
Truet ham med fengsel på grunn av anklager om menneskehandel?
I hvilken absurd juridisk verden tror du at du kan få en storjurytiltale?
Morsomt.
Akkurat det Ike Sudios advokat sa da jeg tilbød samme avtale til hans klient.
Jeg kjenner ikke mr. Sudio.
Klienten din gjør det.
Det du ikke ser,
bitemerkene på Sudios tunge og rotta.
Den gikk inn i munnen hans da begge levde.
Dette er bare en gjetning.
Jeg antar Ike var viktigere enn en hallik.
Hva tror du de vil gjøre med deg?
Ok, vi er ferdige her.
Jeg noterer at mr. Sudios advokat er fraværende.
Ja.
Med eller ikke?
Ike vasket de jævla pengene.
Penger fra menneskehandel?
De fleste er fra Mellom-Amerika. Mexico.
Som narko, men bedre.
En god inntjener varer i fem, seks år.
Mest kvinner.
På ryggen, på åkrene, skrubber toaletter.
Noen menn. Plukker meloner, jobber på slaktegulvet,
jobber en amerikaner ikke vil ta, og en maskin ikke kan gjøre.
Kjenner du igjen ham?
Nei.
Dette ble tatt for åtte år siden.
Å ja.
Kjerringa kunne ta knekken på en mann.
Hun la seg et par ganger, men var for stille.
Jobbet mest som hushjelp.
Hun heter Edith. Hvor er hun?
Hun kjørte inn i en bil utenfor et parkeringshus i Alvarado.
For fire-fem år siden.
- Så hun er død? - Nei.
Men hun gikk gjennom frontruta. For brukt for oss.
- Hvilket sykehus? - Hva faen vet jeg?
Hun hadde en far i Texas. Hvorfor ikke dit?
- Spør ham. - Vi spør deg.
Skriver du ned alt, får du immunitet i bytte mot vitnemålet ditt.
Siste sjanse.
Gi meg den jævla pennen.
Faen!
Dukk!
18 rapporterte ulykker i parkeringshuset de siste fem årene.
Ingen alvorlige, ikke på det nivået.
- Hvilken gate fører det ut til? - Alvarado.
32 ulykker innenfor en radius på 1,5 km.
Tre med alvorlige personskader.
Noen knyttet til et kjøretøy som kjørte ut?
- Én. - Skader?
Én. Kritisk.
En uidentifisert kvinne. Alene i bilen.
- Sykehus? - Universitetssykehuset.
- Kjøretøy? - Toyota Camry.
Farge?
Blå.
Undersøk sykehusets pasientjournaler.
"Jeg har ikke barn."
- Gudskjelov for det. - Hva?
Hva?
Kvinnen på hotellet sa: "Jeg har ikke barn."
Ja, jeg husker det.
Du må glemme det der.
Hvorfor er det å være mor viktig?
Jeg hater å si det, men jeg tror ikke vi to kan uttale oss om morskjærlighet.
Dette er tingen, hva?
Bo i en matboks.
Det er ikke så verst.
Det er heller ikke Four Seasons. Eller et hus.
Gjerrig som pappa. Gnien som en gammel skotte.
- Han var ikke gjerrig, men sparsommelig. - Sparsommelig?
"Sju T-skjorter, sju par truser og sokker er alt jeg trenger."
En voksen med Timex. Han var patetisk.
Se på denne. Ser du den?
- Ja. - Den er verdt mer enn han tjente på et år.
- Hva ville han sagt om det? - At klokka hans viser samme tid.
Ja, han ville vel det.
Er du fornøyd, Braxton?
Om jeg er fornøyd?
Ja, selvsagt. Hvorfor skulle jeg ikke være det?
Du har ingen fast bolig eller partner. Du er helt alene. Ingen venner eller...
Snakker vi om meg eller deg?
Har du tenkt på hvorfor jeg er alene?
Fordi du er aggressiv eller egoistisk... Du banner for mye.
Jeg er alene fordi jeg vil være alene. Jeg velger å være alene.
Jeg har ingen jeg må stå til ansvar for.
Ingen å se til.
Jeg reiser verden rundt, bor på femstjerners hoteller.
Jeg gjør som jeg vil. Har pistol, drar hvor jeg vil.
Ja, klart jeg er fornøyd. Faen heller, selvfølgelig er jeg det.
- Jeg vil gjerne ha noen å se til. - Å ja?
Få deg en hund.
- Har du hund? - Jeg får en snart.
Se på dette.
Det er Greg.
- Ikke overbevisende. - Hva? Det er Greg. Han blir min.
- Du liker ideen om en hund. - Alle som har en hund, gjør det.
Det var derfor de skaffet seg hund.
- Har du fast bopel? - Nei.
Noen til å passe hunden din når du er lenge borte?
- Spiser og sover du til faste tider? - Nei.
Du er kattemenneske.
Det er ikke noe galt i det.
Hvis jeg hadde en katt, ville den i det minste den savnet meg.
Tvilsomt.
Muligens.
Nei.
Er det på grunn av deg eller meg?
- Hva da? - At du...
Hva?
- Jeg forstår ikke. - Du...
Du vil bare ikke...
...savne meg. Er det på grunn av deg eller meg?
Jeg lette etter deg i årevis.
Jeg prøvde å finne deg, men du så ikke etter meg i det hele tatt.
Og så fant jeg deg endelig.
Jeg var der og reddet livet ditt.
Du sa at du ville komme og finne meg.
Du skulle komme snart, men så bare forsvant du igjen.
Du hadde telefonnummeret mitt.
Det jeg spør deg om, er...
...savner du meg ikke på grunn av den jeg er?
- Eller skyldes det din... - Min hva da?
Du vet, tilstanden din.
Jeg er bare den jeg er.
Hva gjør du?
Jeg smører solkrem på leggene.
Solfaktor 100. Jeg var solbrent over fire ganger i barndommen.
Det fordobler risikoen for å få hudkreft som voksen.
- Jeg tar forholdsregler. - Kan jeg få litt?
Du vet jeg ikke liker det der.
- Det er ikke morsomt. Jeg liker å... - Det er så morsomt.
- Jeg klabber til deg. - Så morsomt.
Vet du hva jeg tror?
Jeg tror vi må gå og drikke oss fulle.
Kom igjen. La oss gå på fylla.
Ok.
Jeg vet ikke om det var akkurat dette jeg tenkte på.
Det er LA.
For meg betyr det nattklubber.
Tjenere. Fløyelssnorer. Drittsekker overalt.
Ikke en by med brune kneiper og billig underholdning.
Jeg trodde ikke du var en country-western-type.
Men du later jo som du er en vanlig regnskapsfører,
så kan du vel late som du er cowboy i kveld?
- Eller hva? - Nei. Jo. Ok.
Hva mener du med "Nei. Jo. Ok"? Har vi en dialog her, Chris?
Angående cowboy-grei
så syns jeg Forrest Gump-skoene er litt skivebom, men...
- Tja... - Hva da?
- Hei sann. - Hei.
Bandet ber om forslag. Har du en sang du liker, kjekken?
Jeg liker Alan Jackson. Noe i den stil.
Si at det vil være bra, snuppa.
Ok, ta det rolig, Night Moves. Jeg spurte ham.
Jeg heter Angie.
Hei, Angie. Jeg heter Chris.
Hva er yndlingssangen din, Chris?
Min favorittsang er Appalachian Spring av Copland.
- Og som nummer to? - I denne settingen...
Metallica, Enter Sandman.
Tror ikke det er helt deres greie.
Spør noen som er mer kjent med bandets evner.
Ok.
- Nei. - Jeg...
- Nei. - Hva?
Hva driver du med? Du var på gli! Hvorfor falt du sånn sammen? Det funka jo!
- Du kunne sagt: "Velg en, du." - Men hun spurte om favorittsangen min.
Hun spurte ikke om noe. Hun kom bort fordi hun likte deg.
Jeg er like sjokkert som deg, men hun likte deg.
Det var et sjekketriks.
- Hvordan kunne du unngå... - Hjernen min fungerer ikke slik, Braxton.
Hør her, jeg... Det var bra.
Ok? Det var bra.
Det virket som om dere var helt på linje.
Det bare... Du fikk henne til å smile.
Jeg vet ikke hva det første du sa var, men "Metallica"... det var morsomt.
Det kunne ha blitt oppfattet som søtt eller noe, men hun smilte.
Du må tro litt mer på deg selv.
Bare...
Hva skal du nå? På dass? Hvor skal du?
Å nei, nei, nei.
Er du klar?
Sånn, ja.
Faen, det er ikke mulig.
Hei! Ja da!
Kom igjen!
Se der! Det er broren min!
Storebroren min.
Herregud, jeg beklager så mye.
Unnskyld.
Beklager, jeg mente ikke å...
- Takk. - Så han danser.
- Dæven steike, du. - Å, hei.
Litt av en dans. Du er lett på foten, kompis.
Takk for det. Jeg er helt nybegynner.
- Det var ikke et kompliment. - Jerry, ikke begynn.
- Se rett fram, gutt. - Det er ikke hyggelig.
Jeg tror ikke du hørte meg. Se på meg når jeg snakker, for faen.
- Du. - Du, kom igjen.
- Du er i cowboy-land. - Jaså.
Vi kødder ikke med en annens jente.
Du er fra Glendale, Gerald. Og jeg er ikke jenta di.
Det går bra. Broren min har ikke moret seg til nå.
Slå meg, Jerry.
- Broren din kan få, han også. - Bra.
Du ser ut som et rumpehull. Slå til meg, Jerry.
- Khakibuksene her vil slåss. - Du godeste.
- Slå ham, da. - Hold denne.
Ta ham, Ger.
- Spenn deg fast, rasshøl. - Jeg er klar.
- Vi får vel se... - Slutt!
Sett i gang, Jerry!
Fy faen!
Fins det noe bedre enn å slå en jævel i ansiktet som fortjener det?
- Tja... - Hæ? Hva? Nei.
- Jo. - Pinadø!
- Du! Hei! - Ja.
- Jeg er kul. - Se på deg, da!
Unnskyld, navnet var miss...
Visedirektør Medina.
For å se pasientjournaler kreves en rettskjennelse. Det vet du sikkert.
En mor og barn forsvant for åtte år siden. De er enten døde eller i stor nød.
Kan du bare gjøre dette for meg? Vær så snill.
Jeg trenger en rettskjennelse. Beklager.
Du.
"Harbor akademi for nevrovitenskap". Selveste Harbor-akademiet?
Finansdepartementet og Harbor støtter helsepersonell
som arbeider med folk med unike evner.
Definer "støtter".
Der...
N.N., 636.
For fem år siden, brudd på hodeskalle, kjeve, ribbein og arm,
samt store ansiktsskader etter en bilulykke.
Og delirisk. Inn og ut av bevissthet da hun ankom.
Sa noe om å ha blitt angrepet av noen.
Før operasjonen
fikk hun nevrorehabilitering basert på strategier jeg utviklet
til folk med omfattende hjerneskader.
- Hvor omfattende? - Nesten totalt hukommelsestap.
Jeg spilte på førstelaget på college. Hun husket ikke hvordan man spilte.
Er det tre dager senere?
Ervervet savantsyndrom.
- Noen nevrologer tviler på at det fins. - Men det gjør ikke du.
Ofre for stump vold kan, i ekstremt sjeldne tilfeller,
utvise ekstraordinære resultater.
En kvinne som aldri har spilt piano faller og får kraniebrudd,
og kan spille Rakhmaninov etter én dag.
En baseball-fan blir truffet i hodet av en ball.
Når han våkner, kan han lære et fremmedspråk på en ettermiddag.
Hvordan er det mulig?
Hjernene deres blir koblet om. Det frigjør skjulte evner.
Evner som vi alle teoretisk sett har.
Og hennes talent var sjakk.
Nei.
Ikke akkurat.
Hjerneskaden hun ble påført, ødela hennes frontale og parietale korteks.
Områdene for mønstergjenkjenning, problemløsning og kritisk tenkning.
De samme områdene i hjernen som sjakkmestere bruker.
Men evnene deres gjelder kun sjakk. Hos henne var det ikke slik.
Ervervet savantsyndrom kan forklare den økningen
i evnen til å tolke og ta til seg informasjon, hånd-øye-koordinasjon.
Men det forklarer ikke hvorfor hukommelsen hennes ble slettet.
Eller personlighetsforandringen.
Teorien min...
...er at traumet som omkoblet hjernen,
også koblet ut unødvendige nevrale nettverk.
- Unødvendig for... - Overlevelse.
Det er i hjernens frontallapper vi avgjør om vi skal kjempe eller flykte.
Jeg tror ikke sjakk handlet om strategi for henne.
Men kamp.
Jeg vet ikke hvordan livet hennes var før ulykken.
Men uansett hvem hun var da hun kom...
...var hun ikke den samme da hun dro.
I løpet av de neste månedene ble hun stadig mer isolert
og aggressiv.
Helt til hun en natt slo en sikkerhetsvakt bevisstløs.
Tok pistolen hans...
...og forsvant.
Du sa at hukommelsen hennes nesten var slettet.
Husket hun noe av livet sitt før ulykken? Familie, barn...
Jeg spurte henne om det flere ganger.
Bare én gang kom hun på noe.
La oss se på familien igjen.
Husker du noe om barn
eller ektemann?
Pop Goes the Weasel?
Skal vi bestille middag?
Diskutere bevilgningen? Veien videre?
Søknadene ligger i bilen. Jeg er straks tilbake.
Du ber meg avsløre identiteten til en kvinne
som kanskje er en av mine ansatte.
- Jeg vet at hun jobber for oss, Batu. - Og hvordan vet du det?
Halvparten av jobbene jeg avslo...
Jeg vil bare snakke med henne.
Snakke med henne? Hvorfor det?
- Det er en familiegreie. - Ikke si det.
Den eneste mannen jeg ville drept gratis, minus et veldig ubeleilig faktum.
- Ja. Han er broren min. - Nei.
Han kan drepe alle morderne mine.
Jeg går i seng.
Braxton, si at ødeleggelsesmaskinen ikke er sammen med deg nå.
Nei da.
For sist du hadde en familiegreie, tok det nesten knekken på meg.
Samme her.
- Siden du er i Los Angeles... - Ja?
Vi har en ny kunde som har en intern skytter som ikke får jobben gjort.
Jeg sender deg et bilde nå.
Instruksjoner følger bare hvis vi angriper.
Jeg gir deg snart beskjed om jeg trenger dine tjenester.
Juarez.
Hvorfor "Juarez"?
"Jeg har ikke barn."
Hvorfor ringte ikke Edith Sanchez faren sin?
Negative konsekvenser.
Er faren hennes en fare?
En skole.
Det er ikke en skole, er det vel?
Det er et...
Det er et fengsel.
Hvorfor?
På grunn av deg.
Edith var redd for deg.
Redd for at de ville skade deg.
Kontrakt tildelt
Trekk tilbake
- Medina er på Airbnb-en. - Ring henne og så politiet.
Er det lurt? Du er en rømt fange fra et statsfengsel.
Var det noe mer?
Vi fant Edith Sanchez.
Ray King ble ikke drept fordi han lette etter Edith.
Han ble drept fordi han fant henne.
Ring Marybeth nå.
Si at jeg er på vei. Og vi må finne Ediths sønn, Alberto.
Han holdes som fange i Juarez.
Ok, Chris, det er oppfattet.
Hallo?
Noen kommer for å drepe deg.
Marybeth?
Hallo?
Slipp den.
Slipp den!
Snu deg.
Jeg er FBI-agent. Stor feil.
Bare hvis du ikke heter Marybeth Medina.
Opp med hendene!
Ned på knærne. Nå.
Du er Edith Sanchez.
Ikke nå lenger.
Jeg tror barnet ditt er fange i Juarez.
Det går bra. Men jeg må legge press på dette.
Hjelpen er på vei.
Nei, jeg betalte deg for å drepe henne, ikke for å prøve å drepe henne.
Noen blandet seg i drapet.
En utrolig livsfarlig en.
Kontraktene gjelder til målet er dødt, eller klienten har takket for seg.
Ha en fin kveld.
Dra til Juarez.
Kjør ungene inn i ørkenen.
Jeg vil ha dem døde og begravet.
Ingen spor.
Ingenting som knytter meg til dem.
Tror du at du kan fikse det?
Ja, Burke.
Ja, jeg fikser det.
Du drar til Juarez, og hva så? Hvordan finner du dem?
- Angår ikke deg. Du kan dra. - Hvor mange ganger må jeg si det?
Det med Medina var ikke min feil.
Hun ville ikke ha noe med oss å gjøre. Jeg tok henne på ordet.
Hun har en punktert lunge, sprukket milt og brukket kjeve.
Så ikke send en fruktkurv.
Hvor mange ganger? Hvor mange ganger må jeg si unnskyld?
- Vet ikke. Har ikke sagt det. - Du er full av dritt.
Dette handler om gutten på bildet, ikke sant? Du tror han er som deg.
- Ja. Han er alene i Juarez. - Hvordan vet du det?
Hvordan vet du at han er som deg? Du er så rar.
Du får ideer i hodet og blir opprørt... Vet du hvor slitsomt det er?
Alltid må jeg rydde opp etter den rare ungen.
- Jeg er ikke rar. - Ikke det?
Hver gang vi flytter til en ny by, kommer du der med dine anfall.
Holder på med dette Solomo Grundag-tullet.
Og så må jeg banke noen for å forsvare deg.
- Du liker å slåss! - Det er ikke poenget!
Poenget er at jeg evig og alltid redder deg!
Og får jeg så mye som et takk? "Fy søren. Takk, Brax."
"Takk for at du alltid redder meg. Du er den beste broren i verden."
Hva gjør du? For helvete! Skal du bare dra? Vet du hva?
Vil du dra til Juarez? La oss dra til Juarez.
God idé! La oss få ræva skutt av.
Toll og grensekontroll
Dronen min svarer ikke.
Jeg har mistet feeden.
Juarez-anlegget i Mexico
Få dem inn. Fyll på helt bakerst.
Ut på tur! Kom dere på bussen.
Få dem inn.
Ut, alle sammen! Utflukt! Få dem på bussen!
Kartlegger Juarez-anlegget
- Fant dere det? - Vi fant det.
Hvor langt?
- Elleve minutter. - Ok.
Vi venter til det er mørkt.
- Kan du slå av lysene? - Ja. Men det har ikke noe å si.
Barna er døde før det blir mørkt.
- Braxton. - Ja.
Takk.
Få alle ut!
Alle barn på bussen! Vi skal på utflukt!
Få alle ut! Kom igjen!
Angrip dem!
Hold stand! Jeg er straks tilbake!
Hvor er du, gutt?
Hvor faen er du?
Hvor er du, gutt?
Hva gjør du? Hva faen gjør du?
Prøver du å få meg drept? Reis deg opp! Vi går! Denne veien!
Skyt tilbake! Søk dekning, jævler!
Start bussen!
Kjør!
Kom deg unna, Chris!
Flytt dere!
- Er du truffet? - Det går bra.
Det går bra. Gjør jobben ferdig! Jeg klarer disse jævlene! Bare gå!
Gå, Chris! Redd ungene!
Vent.
Kom.
Jeg må stoppe blødningen.
Hjelp dem av bussen.
Ut av bussen! La oss få det overstått. Kom igjen! Gå!
Opp i det jævla hullet!
Opp i hullet nå!
Skynd dere!
På rad og rekke. Gå!
Raska på!
Du igjen!
Kom deg opp!
Trekk unna!
- "Solomo Grundag, født på en mandag." - Jeg skyter!
"Døpt på tirsdag."
Det er ikke meg du vil ta, men Burke.
- Hør på meg! - "Verre fredag. Døde på lørdag."
- "Begravet på søndag." - Burke er han...
"Det var slutten for Salomo Grundag."
Alberto Sanchez?
Det går bra.
Dere er trygge.
Det går bra.
Skal vi dra?
Det går bra.
Ikke se på ham. Bare gå til bussen.
Kom igjen. Det går bra.
- Hvem er det? Chris, stopp bussen. - Hva?
Stopp bussen!
Åpne døra.
Åpne døra, tulling.
Hallo.
Hei.
Kom hit.
Hei.
Hei, hvem er du?
Hei.
Chris.
Hun liker meg.
Vil du bli med meg hjem?
Chris.
Hei.
Hei. Se på henne, da.
Skal du bli min?
Som jeg trodde.
Hva skal jeg kalle henne?
Er det en hannkatt?
Gamlebyen i Praha Tsjekkia
Batu Donetsk, eier av den største drapsskvadronen i Europa.
Beklager, du har forvekslet meg med en annen.
52 år gammel. Født i Nizjnij Novgorod.
Russisk, rumensk og mongolsk avstamning.
Sonet sju år i Black Dolphin.
Gift fire ganger. Ett barn med en elskerinne.
Skal jeg si deg kilometerstanden på Bentleyen din?
Hva kan jeg gjøre for deg?
Opphev kontrakten på Marybeth Medina.
- Hvorfor skulle jeg det? - La meg fortelle deg en historie.
Ukjent nummer
Snakk.
Guanacaste-provinsen i Costa Rica.
Skriv det ned.
Guanacaste-provinsen
Hva om du gjør jobben din og holder deg til kontrakten?
Du sa at kontrakten var gjeldende til den skattekjerringa var død.
Eller til du har takket for deg. Korrekt?
Jeg er i høyeste grad i live.
- Anse det som gjort. - Bra.
- Når da? - Øyeblikkelig, sir.
Farvel.
Takk.
Står til, mine herrer?
- Hyggelig. - Alt vel, visedirektør?
Ja, det går bra.
Tusen takk.
Direktør.
Harbor akademi for nevrovitenskap.
Dette er visedirektør Medina fra Finansdepartementet.
Jeg tror ikke du ringer den du tror.
Jeg tror det. Jeg vet at du kan høre meg.
Og jeg ville bare si takk.
Ray fant Edith, men dere hjalp meg med å løse gåten.
Ray ville vært takknemlig.
Og det er jeg også.
- Ok. - Fantastisk.
Kom, Miles.
- Kom igjen. - Nå?
- Vent litt. - Ja.
VELKOMMEN HJEM, ALBERTO
LEVERES TIL MARYBETH MEDINA
Gutten er utrolig.
Braxton...
Så urettferdig.
- Han er et barn. - Samme det. Jeg er en mann. Du òg.
Han er en guttunge. Det er en katt. Poenget er at vi skal bytte på.
Han har holdt katten min i halvannen time. Når er det min tur?
Hvor mye lenger?
Herregud.
- 200 mil. - Utrolig.
Det kan han regne ut, men ikke si når en annen kan få holde katten.
For et geni.
Bare av ren nysgjerrighet,
hva er planen din etter at vi har levert Alberto til Harbor?
Planen?
- Vet ikke. - Tror du...
Jeg har reservert plass på en campingplass ved Chattahooche
til etter at vi har levert Alberto. Tenkte vi kunne gå fottur der.
Har du reservert plass?
Det var bare en idé.
Skal vi bo i campingvognen?
Jeg tror det kan bli gøy.
Det tror jeg også.
Tekst: Trine Borg